12. ΠΡΟΕΔΡΙΚΟΝ ΔΙΑΤΑΓΜΑ υπ΄αριθ.459 της 12/26 Ιουν. 1979 (ΦΕΚ Α΄138) Περί βελτιώσεως διαδικασιών τινων κατά την έκδοσιν διοικητικών πράξεων επί αντικειμένων αρμοδιότητος Υπουργείων Συντονισμού, Γεωργίας, Βιομηχανίας και Ενεργείας, Εμπορίου και Εργασίας. ΄Εχοντες υπ΄όψει: 1.Τας διατάξεις: α)Του άρθρ.2 του Νόμ.865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του δημοσίου», και β)Των άρθρ.2,3 και 5 του Ν.Δ.216/1974 «περί συστάσεως Υπουργείου Προεδρίας Κυβερνήσεως». 2.Την υπ΄αριθ.288/1979 γνωμοδότησιν του Συμβουλίου της Επικρατείας, προτάσει των Υπουργών Συντονισμού, Προεδρίας Κυβερνήσεως, Γεωργίας, Βιομηχανίας και Ενεργείας, Εμπορίου και Εργασίας αποφασίζομεν: ΄Αρθρ.1.-Το κατώτερο θέμα, δια την ρύθμισιν του οποίου απαιτείται δ/γμα, εκδιδόμενον τη προτάσει πλειόνων Υπουργών εφεξής ρυθμίζεται δια π.δ/τος εκδιδομένου προτάσε ιτου υπουργού Γεωργίας. Διάταγμα προτάσει των Υπουργών Γεωργίας και Εμπορίου Το υπό του άρθρ.51 του Κ.Ν.2490/1955 «περί κωδικοποιήσεως των περί προστασίας Κορινθιακής Σταφίδος και Α.Σ.Ο. διατάξεων» προβλεπόμενον θέμα παραλαβής υπό του Α.Σ.Ο. σταφιδοκάρπου εις περίπτωσιν θεομηνιών. ΄Αρθρ.2.-Τα κατωτέρω θέματα, δια την ρύθμισιν των οποίων απαιτείται δ/γμα εκδιδόμενον  τη προτάσει πλειόνων Υπουργών εφεξής ρυθμίζονται δια π.δ/τος εκδιδομένου προτάσει των Υπουργών Γεωργίας και Εμπορίου. Διατάγματα προτάσει των Υπουργών Συντονισμού,  Γεωργίας, Εμπορίου, Βιομηχανίας και  Ενεργείας, και Εργασίας. Τα υπό των παρ.2 και 6 του άρθρ.9 του Ν.Δ.185/1973 «περί μέτρων βελτιώσεως της Κτηνοτροφίας» προβλεπόμενα θέματα: α) καθορισμού της ακριβούς ορολογίας και των προδιαγραφών των ζωοτροφών, και β) περί συστάσεως Ανωτάτου Γνωμοδοτικού Συμβουλίου και Γνωμοδοτικής Επιτροπής δια τα θέματα των ζωοτροφών, αντιστοίχως. 